Yhdysvaltain presidentti Donald Trump oli kuvattu moneen penkkarijulisteeseen. Tässä tyylinäyte Kemistä.

Yhdysvaltain presidentti Donald Trump oli kuvattu moneen penkkarijulisteeseen. Tässä tyylinäyte Kemistä. Antti Ullakko / Yle

Viimeaikainen meemimylly on pyörinyt Yhdysvalloissa. Se näkyy myös kevään abiturienttien tekemissä penkkarijulisteissa. Presidentti Donald Trumpin sanomiset olivat torstaina ahkerassa uusiokäytössä.

– Kuuluu genreen eli tekstilajiin haistattaa peet Trumpin kaltaisille hahmoille. Tässä yhteydessä sen voi tehdä rajusti ja turvallisesti. Samalla tietysti luodaan me-henkeä, arvioi kielentutkija Vesa Heikkinen tämän kevään julisteita.

Tässä Trump-julisteita eri puolita Suomea. Jutun lopusta löytyy runsaasti muita irvailun aiheita.

Donald Trumpin argumentointityyli on huomioitu Kokkolassa. Mari Hautamäki / Yle

Donald Trump oli edustettuna monessa lahtelaisrekassa. Tässä yksi taidonnäyte. Noora Flekander / Yle

Rovaniemen Trump-julisteessa on huomioitu esikuvansa oranssiin vivahtava ihonsävy. Raimo Torikka / Yle

Tässä Lahden Tiirismaan lukion eli Tipalan Trump-versio. Noora Flekander / Yle

Joensuussakin Trump sai huomiota. Niina Rintala / Yle

Savonlinnassa viihdytti Trump-hallinnon vaihtoehtoiset faktat. Jarmo Nuotio / Yle

Trump eksyi penkkarirekkaan myös Kajaanissa. Kimmo Hiltunen / Yle

Kotkassa Donald Trump oli innoittanut abeja penkkarilakanoissa. Antti Ojala / Yle

Penkkarirekka Lahden keskustassa ottaa kantaa Trumpin "Build the Wall" -tekstillä ja esittelee myös teletappeja. Noora Flekander / Yle

Helsingin Herttoniemen yhteiskoulun oppilaat viittasivat niin ikään Trumpiin. Petteri Sopanen / Yle

"Mielestäni tämä on erittäin nokkela englantia ja suomea yhdistävä ”Make KaLu hard again” (Kalevan lukio), jossa on avoin viittaus seksiin. Aika kilttejähän nämä yleensä ovat. Mielikuva on, että joskus olisi ollut roisimpaakin meininkiä", kommentoi kielentutkija Vesa Heikkinen tätä julistetta. Petri Aaltonen / Yle

Taidelukiolaiset tervehtivat savonlinnalaisia värikkääseen tapaansa. Jarmo Nuotio / Yle

Medianomi Tarina Tommiska huomaa, että kuvataidepainotteisten lukioiden kädenjälki erottuu selkeästi joukosta.

– Tuollainen juliste on haastava tehdä, koska se on niin iso. Iskulause täytyy miettiä tosi tarkkaan, jotta se näkyy kauas. Julisteen pitää olla "siisti", Tommiska sanoo.

– Aiheet ovat hyvin ajankohtaisia. Tosin Trumpeja on niin monta, että voi olla haastavaa erottua joukosta. Idean on oltava tosi kirkas, tai hukkuu massaan, Tommiska jatkaa. Hän oli itse abiturientti vuonna 2012. Silloin esillä oli mm. samalle vuodelle ennustettu maailmanloppu.

Tamperelaisena Tommiska nostaa esiin erityisesti ankarasta norovirusepidemiasta kärsineen tamperelaislukion julisteen. Kalevan lukion abit tekivät uuden julisteen alle viikossa. Hän uskoo, että sanaparilla noro ja moro leikkivän julisteen viesti avautuu muuallakin Suomessa.

Petri Aaltonen / Yle

Vaikka ajankohtaisuus on julisteissa tärkeää, tutkija Vesa Heikkinen löytää kuvista myös kestosuosikkeja, kuten Teletapit, erilaiset tuotemerkit, televisio-ohjelmat ja Uuno Turhapuro.

– Tämä kertoo jotain olennaista penkkarijulisteiden tekstilajista: otetaan toisista yhteyksistä ja teksteistä tuttuja hahmoja, ideoita ja lauseita uusiokäyttöön. Käännetään merkityksiä nurin kurin ja päälaelleen. Se on samalla sekä kriittistä että hauskaa.

Tässä on lisää nokkelia julisteita eri puolilta Suomea.

Helsingin kuvataidelukion taidonnäyte. Petteri Sopanen / Yle

Penkkari-iloa Helsingin Erottajalla. Petteri Sopanen / Yle

Sibelius-lukio osoitti kunnioitusta taiteilija Touko "Tom of Finland" Laaksoselle. Petteri Sopanen / Yle

Tampereen Kalevan lukiolaiset vitsailevat lähtevänsä lukiosta helpommin kuin britit EU:sta. Yle

Pikku kakkosen klassikkoanimaatio, jossa varoitellaan heikoista jäistä, vääntyi uudeksi versioksi Tampereella. Petri Aaltonen / Yle

Viime vuonna huippusuosion saanut Pokémon Go -peli innosti Tampereen Hatanpään lukion abiturientteja. Mari Vesanummi / Yle

Game on Thrones -tv-sarjalla on selvästi faneja Turussa. Petra Ristola / Yle

Englannin kieltä näkyi monissa julisteissa mm. Turussa. Petra Ristola / Yle

Mikkelissä viihdytti abien oma versio Putous-ohjelman hahmosta. Risto Puolimatka / Yle

Kajaanin abit ottivat kantaa kulttuurin ja taiteen leikkauksiin. Kimmo Hiltunen / Yle

Improbatur and chill. Näin julisti penkkarirekkaan kiinnitettu lakana Kajaanissa. Kimmo Hiltunen / Yle

Porissa väännettiin Netflix and chill -meemi uuteen muotoon. Marko Hietikko / Yle

Hämeenlinnassa penkkarijulisteissa oli huomioitu mm. Haluatko miljonääriksi -visa. Yle

"Kun oot ainoo selvin päin abiristeilyllä", matkitaan Karoliina Korhosen Finnish Nightmares -pilapiirroksia Hämeenlinnassa. Nina Keski-Korpela / Yle

Kuopiossa otettiin kantaa koulutuksen kestoon. Sakari Partanen / Yle

Kuopion lyseon lukiolaiset tekivät julisteessaan vakaan lupauksen. Sakari Partanen / Yle

...nyt se vasta alkaa! Kotkan lyseon lukion penkkaririehaa. Antti Ojala / Yle

Kokkolan Yhteislukion julisteessa huomioidaan Pete Parkkosen Kohta sataa -musiikkivideo. Yle

Porin suomalaisen yhteislyseon abit jakoivat kiitoksia innoittajilleen. Marko Hietikko / Yle

Kokkolan suomalaisen lukion abit olivat lähdössä penkkariajelulle - vai sittenkin hiihtämään? Mari Hautamäki / Yle

There are no winners, only survivors -lakana nähtiin Rovaniemellä. Raimo Torikka / Yle

Wasim Khuzam / Yle

Lappeenrannassa muistettiin Terminator-elokuvia ja tietysti Trumpia. Petri Kivimäki / Yle

Mikkelissä ajankohtaiset asiat nousivat esille useissa lakanoissa. Risto Puolimatka / Yle

Lappeenrannassa oli tehty oma versionsa Pokémon Go -pelistä. Petri Kivimäki / Yle